《余出疏语示陈伯英伯英勉予读传灯录诸书因用罗子琳韵挑伯英要看一转语》
宋代·曾丰

学结蒲团禅板缘，黄梅衣钵问谁传。弥天北秀经三藏，旷劫南能偈一篇。

梦幻固知无起灭，虚空安得有中边。无人语此闻君至，急著衣裳倒且颠。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。